Organization for the Prohibition of Chemical Weapons

De Organisation for the Prohibition of Chemical Weapons (OPCW; plattdüütsch: Organisatschoon för dat Verbott vun Chemisch Wapen) is en unafhängige internatschonale Organisatschoon, de dör de Verdragsstaaten vun de Chemiewapenkonventschoon an’ 29. April 1997 begrünnd wurr. Se överwacht dat Inhollen un Ümsetten vun disse Konventschoon un leggt de Rahmenbedingungen för de Vernichtung vun Chemiewapen fast.

 Organisatschoon 
Liddmaten vun de OPCW sünd de Verdragsstaaten vun dat Chemiewapenöverinkamen.Vertragsstaaten vun dat Chemiewapenöverinkamen: OPCW Member States, afropen an’ 12. Oktober 2013. Se hett ehr Sitt in Den Haag/Nedderlannen un hett verscheden Organen:
de Konferenz vun de Verdragsstaaten, den Exekutivraat as ok dat Technische Sekretariat (Art. VIII lit. B, C un D vun de Chemiewapenkonventschoon). Se steiht in besünner verdraglich Betrecken to de Vereenten Natschonen.Verinboren över de Betrecken tüschen de Vereenten Natschonen un de OPCW: Agreement concerning the relationship between the UN and the OPCW, afropen an’ 12. Oktober 2013.

De OPCW wurrd vun en Generaldirekter leit, de vun de Konferenz vun de Verdragsstaaten bestimmt wurrd (Art. VIII Abs. 21 lit. d vun de Chemiewapenkonventschoon).

 Freedensnobelpries 
An’ 11. Oktober 2013 wurr de Organisatschoon de Freedensnobelpries tospraken.Nobelprize.org: The Nobel Peace Prize 2013, afropen an’ 11. Oktober 2013.

 Weblenken 

 OPCW – Websteed
 Art. VIII vun de Chemiewapenkonventschoon, de den Opbo un de Arbeitswies vun de OPCW regelt.
 Referenzlabor Spiez
 Düütsche Industriekontrollen

 Enkeld Nawiesen 

Kategorie:Freedensnoobelpries
Kategorie:Organisatschoon